Държавен вестник, бр. 107, 2013 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  107
ЗАПОВЕД № РД-877 
от 25 ноември 2013 г.
На основание на чл. 110 във връзка с чл. 109, 
ал. 1 от Закона за биологичното разнообразие 
(ЗБР) с цел опазване на вековно дърво: 
1. Обявявам за защитено дърво Летен дъб 
(Quercus robur) на възраст около 300 години с ви-
сочина около 15 м, с обиколка на ствола – 3,60 м, 
намиращо се в поземлен имот № 000670 в зем-
лището на с. Еремия, ЕКАТТЕ 27574, община 
Невестино, област Кюстендил. Вековното дърво 
е с координати X = 4548553.655, Y = 8458449.723 
в Координатна система 1970 г.
2. Забранявам изкореняването, отсичането, 
кастренето, чупенето на клони, нараняването на 
стеблото и всякакви други действия, които биха 
довели до унищожаване, увреждане или влоша-
ване на физиологичното състояние на дървото.
3. Обектът да се впише в регистрите по чл. 113, 
ал. 1 ЗБР.
4. РИОСВ – Перник, да осигури обозначава-
нето на вековното дърво.
5. Нарушителите на тази заповед носят адми-
нистративнонаказателна отговорност съгласно 
законодателството на Република България.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър:  
И. Михайлова
9084
ЗАПОВЕД № РД-886 
от 25 ноември 2013 г.
На основание чл. 12, ал. 6 във връзка с чл. 6, 
ал. 1, т. 3 и 4 и чл. 17 от Закона за биологично-
то разнообразие и т. ІII.1 от Решение № 335 на 
Министерския съвет от 26.05.2011 г. (ДВ, бр. 41 
от 2011 г.) нареждам:
1. Обявявам защитена зона „Рилски манастир“ 
с идентификационен код BG0000496 в землищата 
на с. Падала, с. Пастра и с. Рилски манастир, 
община Рила, област Кюстендил, с обща площ 
252 998,005 дка.
2. Предмет на опазване в защитена зона „Рил-
ски манастир“ с идентификационен код BG0000496 
са следните видове птици:
2.1. видове по чл. 6, ал. 1, т. 3 от Закона за 
биологичното разнообразие: 
Пернатонога кукумявка (Aegolius funereus), 
Черен лешояд (Aegypius monachus), Планински 
кеклик (Alectoris graeca), Скален орел (Aquila 
chrysaetos), Голям креслив орел (Aquila clanga), 
Kръстат (царски) орел (Aquila heliaca), Малък 
креслив орел (Aquila pomarina), Лещарка (Bonasa 
bonasia), Козодой (Caprimulgus europaeus), Бял щър-
кел (Ciconia ciconia), Черен щъркел (Ciconia nigra), 
Орел змияр (Circaetus gallicus), Полски блатар (Circus 
cyaneus), Ливаден дърдавец (Crex crex), Белогръб 
кълвач (Dendrocopos leucotos), Среден пъстър къл-
вач (Dendrocopos medius), Черен кълвач (Dryocopus 
martius), Далматински сокол (Falco biarmicus), 
Ловен сокол (Falco cherrug), Сокол скитник (Falco 
peregrinus), Червеногуша мухоловка (Ficedula parva), 
Врабчова кукумявка (Glaucidium passerinum), Малък 
орел (Hieraaetus pennatus), Червеногърба сврачка 
(Lanius collurio), Горска чучулига (Lullula arborea), 
Осояд (Pernis apivorus), Трипръст кълвач (Picoides 
tridactylus), Сив кълвач (Picus canus), Глухар (Tetrao 
urogallus);
2.2. видове по чл. 6, ал. 1, т. 4 от Закона за 
биологичното разнообразие: 
Голям ястреб (Accipiter gentilis), Малък яс-
треб (Accipiter nisus), Късокрил кюкавец (Actitis 
hypoleucos), Речен дъждосвирец (Charadrius dubius), 
Орко (Falco subbuteo), Черношипа ветрушка (Falco 
tinnunculus), Обикновен мишелов (Buteo buteo).
3. Защитената зона по т. 1 се обявява с цел:
3.1. опазване и поддържане на местообитанията 
на посочените в т. 2 видове птици за постигане на 
тяхното благоприятно природозащитно състояние; 
3.2. възстановяване на местообитания на видове 
птици по т. 2, за които е необходимо подобряване 
на природозащитното им състояние. 
4. Пълният опис на координатите на точките, 
определящи границата на защитена зона „Рилски 
манастир“ с идентификационен код BG0000496, 
е съгласно приложението, неразделна част от 
тази заповед, и е на разположение в МОСВ и 
РИОСВ – Благоевград.
5. В границите на защитената зона се забранява: 
5.1. залесяването на ливади, пасища и мери и 
превръщането им в обработваеми земи и трайни 
насаждения;
5.2. използването на пестициди и минерални 
торове в пасища и ливади;
5.3. използването на неселективни средства 
за борба с вредителите в селското и горското 
стопанство;
5.4. косенето на ливадите от периферията 
към центъра с бързодвижеща се техника и преди 
15 юли.
6. Защитените територии, обявени по реда на 
Закона за защитените територии, попадащи в 
границите на защитена зона „Рилски манастир“ 
с идентификационен код BG0000496, запазват 
статута, категорията, границите и режимите си 
на опазване. Горното не отменя прилагането на 
забраните и ограниченията по тази заповед за 
тези територии.
7. В срок до две години от влизане в сила 
на тази заповед РИОСВ – Благоевград, да пред-
приеме необходимите действия по отразяване 
на защитената зона в картата на възстановената 
собственост, кадастралната карта и кадастралните 
регистри за съответните землища.
8. Защитена зона „Рилски манастир“ с иден-
тификационен код BG0000496 да се впише в 
регистрите на защитените зони, водени в МОСВ 
и РИОСВ – Благоевград.
9. Нарушителите на тази заповед се наказват 
съгласно административнонаказателните разпо-
редби от Закона за биологичното разнообразие.
10. Заповедта влиза в сила от деня на обна-
родването є в „Държавен вестник“.
Заповедта не подлежи на обжалване.
Министър:  
И. Михайлова
9087